Foto’s: Swaar reën, hael tref Gauteng, NoordwesDie Golden Walk-winkelsentrum in Germiston onder water (Foto: Gauteng Weather, Twitter) Water het Donderdagaand soos ’n sterk rivierstroom deur die Golden Walk-winkelsentrum in Germiston, Gauteng, gestroom. In video’s wat op sosiale media gedeel is, staan die water enkelhoogte en hier en daar kan gesien word hoe winkelitems op die water dryf. Donderbuie, swaar reën en hael het laatmiddag in groot dele van Gauteng, Noordwes en die Vrystaat uitgesak en tot oorstromings gelei. Paaie in die suidelike dele van Gauteng – en veral Alberton – was heeltemal oorstroom. Op sommige plekke was motors en huise gedeeltelik onder water. Video 2 https://t.co/rJ6efxaZsh pic.twitter.com/tGG15hc9ER — Yusuf Abramjee (@Abramjee) November 25, 2021 “Ek het Alberton nog nooit so verspoel gesien nie. Die water is vreesaanjaend,” het een inwoner gesê. Motors staan onder water in Alberton (Foto: Gauteng Weather, Twitter) Oorstromings in Alberton (Foto: Gauteng Weather, Twitter) Die Alberton-gemeenskapspolisiëringsforum (GPF) het inwoners Donderdagaand gewaarsku om erg oorstroomde gebiede te vermy, waaronder Ringweg-Wes, Raceview Motors Phantom-pad, Raceview op pad na die Lemon Tree-winkelsentrum, Voortrekker-afrit, die Rugbyklubsirkel Verwoerdpark, Toon van den Heever in Randhart, die laagliggende dele van Elisabeth Eybers- en Hartlaan en Randhart- en Louwstraat in South Crest. Foto’s wat op sosiale media gedeel is, wys hoe hael in Klerksdorp en Stilfontein in Noordwes so dik soos sneeu gelê het. Die hael lê soos sneeu in Klerksdorp (Foto: Elzette Oberholzer, ReënvalSA, Twitter) Die hael lê soos sneeu in Klerksdorp (Foto: Madedlein Smit, ReënvalSA, Twitter) Die Stad Ekurhuleni het ’n paar wenke gedeel oor wat om tydens oorstromings te doen: Oorstromings in Johannesburg se middestad (Foto: Gauteng Weather, Twitter) Hael het Donderdag in Klerksdorp uitgesak (Foto: Madelein Smit, ReënvalSA, Twitter) Dik hael in Klerksdorp (Foto: Matia van der Westhuizen, ReënvalSA, Twitter)